تۆڕی دەمار

تۆڕی دەمارگیری بریتییە لە کۆمەڵێک یەکەی تێکبەستراو کە بە «دەمارەخانە» (Neurons) ناوزەد دەکرێن و نیشانە (سیگناڵ) بۆ یەکدی دەنێرن. دەمارەخانەکان دەکرێت یان خانەی زیندەیی بن، یان داڕێژەی بیرکاری (Mathematical models). لەکاتێکدا دەمارەخانە تاکەکان ساکارن، کۆبووەوەی ژمارەیەکی زۆریان لە چوارچێوەی تۆڕێکدا دەبێتە هۆی توانای ئەنجامدانی ئەرکە ئاڵۆزەکان تۆڕە دەمارگیرییەکان بەسەر دوو جۆری سەرەکیدا دابەش دەبن

 لە زانستی دەماردا، تۆڕی دەمارگیریی زیندەیی پێکهاتەیەکی فیزیکییە کە لە مێشک و کۆئەندامە دەمارە ئاڵۆزەکاندا دەدۆزرێتەوە؛ بریتییە لە کۆمەڵە خانەیەکی دەمار کە لە ڕێگەی «پێوەستەدەمار» (Synapses)ـەوە بەیەکەوە بەستراون.
 لە فێربوونی ئامێردا، تۆڕی دەمارگیریی دەستکرد داڕێژەیەکی بیرکارییە کە بۆ خەمڵاندنی کردارە (فەنکشنە) ناهێڵییەکان بەکاردێت. تۆڕە دەمارگیرییە دەستکردەکان بۆ چارەسەرکردنی کێشەکانی ژیریی دەستکرد بەکاردێن